81/428/ETY: Komission päätös, tehty 20 päivänä toukokuuta 1981, kauppa- ja jakelukomitean perustamisesta



Virallinen lehti nro L 165 , 23/06/1981 s. 0024 - 0025

Suomenk. erityispainos Alue 15 Nide 3 s. 0117

Espanjank. erityispainos: Luku 13 Nide 11 s. 0201

Ruotsink. erityispainos Alue 15 Nide 3 s. 0117

Portugalink. erityispainos: Luku 13 Nide 11 s. 0201



KOMISSION PÄÄTÖS, tehty 20 päivänä toukokuuta 1981, kauppa- ja jakelukomitean perustamisesta (81/428/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, sekä katsoo, että elin- ja työolojen jatkuva parantaminen sekä talouksien sopusointuinen kehitys ovat Euroopan talousyhteisön tavoitteita, perustamissopimuksen 2 artiklan mukaan yhteisön päämääränä on "yhteismarkkinoiden toteuttamisella ja jäsenvaltioiden talouspolitiikan asteittaisella lähentämisellä edistää taloudellisen toiminnan sopusointuista kehitystä koko yhteisössä, jatkuvaa ja tasapainoista kasvua, vakauden lisääntymistä, elintason nopeutuvaa nousua ja entistä läheisempiä suhteita yhteisöön kuuluvien valtioiden välillä", kiinteä ja jatkuva yhteys kaupan alan edustajien kanssa voi edistää näiden päämäärien saavuttamista; asianmukaisin keino näiden yhteyksien järjestämiseksi on perustaa komission yhteyteen kauppa- ja jakelukomitea, jossa nämä kaupan alan edustajat ovat edustettuina, lisäksi on suotavaa määrätä kaupan ja jakelun alan asiantuntijoiden osallistumisesta komiteaan, ja kauppa- ja jakelukomitea on perustamisestaan vuodesta 1978 alkavalla kolmen vuoden koeajalla tuottanut hyödyllisiä tuloksia komission yksiköiden käyttöön, ON PÄÄTTÄNYT SEURAAVAA: 1 artikla Perustetaan komission yhteyteen kauppa- ja jakelukomitean, jäljempänä "komitea". Komiteassa on eurooppalaisten ja kansallisten ammattijärjestöjen edustajat sekä muut kaupan ja jakelun alan johtavat asiantuntijat, jotka ovat yritysten johtajia tai esimiesasemassa. 2 artikla Komitean tehtävänä on antaa komissiolle lausuntoja tämän pyynnöstä kaikista kaupan ja jakelun alan kysy myksistä yhteisössä sekä yhteisön muilla aloilla toteuttamien toimien vaikutuksista kaupan alaan. 3 artikla Komiteassa on 42 jäsentä. Kaksikymmentäkaksi edustajapaikkaa jaetaan kaupan ja jakelun alan johtaville asiantuntijoille, jotka edustavat kaupan alan eri osa-alueiden järjestöjä yhteisön tasolla tai kansallisella tasolla, jos kaikissa jäsenvaltioissa ei ole edustajaa. Kaksi edustajapaikkaa jaetaan kyseisen jäsenvaltion edustavimmille kaupan alan kansallisille ammattijärjestöille. Kaksi tarkkailijapaikkaa jaetaan seuraavasti: yksi UNICElle ja yksi kauppakamarien pysyvälle konferenssille. 4 artikla Komissio nimeää komitean jäsenet. Edellä 3 artiklan kolmannessa alakohdassa mainitut järjestöt toimittavat komissiolle luettelon, jossa on esitetty kaksi henkilöä kutakin edustajapaikkaa kohti. Lisäksi kukin näistä 3 artiklan toisessa alakohdassa tarkoitetuista kaupan alan eri osa-alueita edustavasta järjestöstä esittää komissiolle vähintään kaksi ehdokasta luokiteltavaksi kaupan alan asiantuntijaksi. Yksitoista komission nimeämästä kahdestakymmenestä henkilöstä valitaan näiden ehdokkaiden keskuudesta. 5 artikla Komitean jäsenten toimikausi on kaksi vuotta. Sama jäsen voidaan nimetä uudeksi toimikaudeksi. Kaksivuotisen toimikauden päätyttyä jäsen jatkaa tehtävässään siihen asti, kun hänen tilalleen on nimetty toinen henkilö tai kun hänet on nimetty uudeksi toimikaudeksi. Toimikausi päättyy ennen kaksivuotiskauden päättymistä jäsenen erotessa, kun hän ei enää kuulu edustamaansa järjestöön, tai jäsenen kuollessa. Jäsenen toimikausi voi päättyä myös hänet esittäneen järjestön ilmoittaessa, että jäsenen tilalle nimetään toinen henkilö. Sellaisen jäsenen tilalle, jonka toimikausi päättyy ennen kaksivuotiskauden päättymistä, nimetään toinen henkilö jäljellä olevaksi toimikaudeksi 4 artiklassa määrätyn menettelyn mukaisesti. Tehtävistä ei makseta korvausta. 6 artikla Komissio julkaisee luettelon jäsenistä tiedoksi Euroopan yhteisöjen virallisessa lehdessä. 7 artikla Komitean valitsee keskuudestaan työvaliokunnan, jossa on kymmenen jäsentä, ottaen huomioon sen, että kullakin jäsenvaltiolla olisi toivottavaa olla yksi edustaja. Valmistelevan komitean tehtävänä on valmistella komitean kokoukset yhteistyössä komission yksiköiden kanssa. 8 artikla Komissio voi kutsua henkilön, jolla on erityistä asiantuntemusta esityslistalla olevassa asiassa, osallistumaan asiantuntijana asian käsittelyyn. Asiantuntijat osallistuvat keskusteluihin ainoastaan siinä kysymyksessä, jonka heidät on kutsuttu osallistumaan kokoukseen. 9 artikla Komitea voi perustaa työryhmiä. 10 artikla Komitea kokoontuu komission toimipaikassa komission kutsusta. Kokouksia pidetään vähintään kaksi kertaa vuodessa. Komission yksiköiden edustajat, joiden alaan asia kuuluu, osallistuvat komitean kokouksiin sekä valmistelevan komitean ja työryhmien työskentelyyn. Komission edustaja toimii komitean kokousten, työvaliokunnan ja työryhmien puheenjohtajana. 11 artikla Komissio voi komitean lausuntoa pyytäessään asettaa määräajan, jossa lausunto on annettava. 12 artikla Komitean jäsenet eivät saa ilmaista komitean tai työryhmien työskentelyssä saamiaan tietoja, kun komissio ilmoittaa heille, että pyydetty lausunto tai esillä oleva kysymys koskee luottamuksellista asiaa, sanotun kuitenkaan rajoittamatta perustamissopimuksen 214 artiklan soveltamista. Tällaisessa tapauksessa ainoastaan komitean jäsenet ja komission yksiköiden edustajat osallistuvat kokoukseen. 13 artikla Tämä päätös tulee voimaan 20 päivänä toukokuuta 1981. Tehty Brysselissä 20 päivänä toukokuuta 1981. Komission puolesta Karl-Heinz NARJES Komission jäsen